**סימני חיים-נשימה**

**⏴ במבט חדש לכיתה ב**

**היקף יחידת הלימוד:** 2 שעורים

**עמודים:** 18 -20

**מטרות**

* התלמידים יתארו את פעולת הנשימה.
* התלמידים יסבירו את חשיבות הנשימה ליצורים חיים.
* התלמידים יציינו שיצורים חיים זקוקים לחמצן לנשימה.
* התלמידים יציינו שנשימה היא סימן חיים של כל היצורים החיים: צמחים, בעלי חיים ובני אדם.
* התלמידים יסבירו את התפקיד של איבר הנשימה ויציינו את הריאות ואת הזימים כדוגמאות לאיברי נשימה של בעלי חיים.

**מהלך השיעור**

| **מרכיבי מעגל הלמידה** | **פעילויות** |
| --- | --- |
| **פתיחה**  | * פותחים בדיון לברור ידע מוקדם בעזרת השאלות :
* מדוע נושמים?
* מהי נשימה?
* מה נושמים?
* מי נושם?
* איך נושמים?
* מה יקרה אם נפסיק לנשום?
* האם נשימה היא סימן חיים ?
 |
| **התנסות** | * מבצעים את המשימה נושמים ללא הפסקה, עמוד 18.

במשימה התלמידים מתוודעים לפעולת הנשימה (שאיפה ונשיפה) וכן לאוויר שמשתתף בפעולת הנשימה. ההתייחסות האישית לפעולת הנשימה הופכת את נושא הלימוד לחלק מעולמם היומיומי של התלמידים. מומלץ להפעיל את כל התלמידים בתרגיל מודרך "מתרכזים בנשימה". שילוב של מוזיקת רקע שקטה תורם לאווירה. מבקשים מכל התלמידים לעצום עיניים ולהתרכז בפעולת הנשימה שלהם. |
| **המשגה**  | * קוראים את קטע המידע **נשימה היא סימן חיים**, עמודים 19 - 20, עונים על שאלות.

קטע המידע מכיל פרטים, מושגים ומסרים חשובים, לכן חשוב במיוחד לערוך שיחה מקדימה כהכנה לקריאה. עוד לפני שניגשים לקריאת הטקסט חשוב להסב את תשומת לבם של התלמידים למבנה של הטקסט (חלוקה לשלוש פסקאות) ולנושא שבו עוסקת כל פסקה. חשוב להסב את תשומת לבם למילים המודגשות ולנסות לפרש אותם יחד. מומלץ לקרוא את קטע המידע בחלקים, כל פסקה בנפרד ולסמן מושגים ומשפטי מפתח המוצגים בו. חשוב לכוון את התלמידים להתבונן בתמונות המשולבות בטקסט ולהיעזר בהן לפענוח הטקסט. |
| **יישום** | * עונים על השאלות:
* האם נסיתם לצלול בבריכה למשך זמן רב?
* מה קרה? איך הרגשתם?
* הסבירו מדוע לא הצלחתם לנשום מתחת למים?
 |
| **סיכום ורפלקציה** | * מה הדומה בנשימת צמחים ובעלי חיים?
* מה השונה בנשימת צמחים ובעלי חיים?
* מה למדתי בשיעור?
* מה השיעור חידש לי?
* כיצד למדנו ומה אהבתי בשיעור?
 |